**ҚАЗАҚ ДИАСПОРАСЫ ӨКІЛДЕРІНЕ ҚАЗАҚ ТІЛІН ОҚЫТУДЫҢ**

**КЕЙБІР ЕРЕКШЕЛІКТЕРІ**

***Ибраимова Ж.Т., Əділханова Ж.С.***

*Əл-Фараби атындағы ҚазҰУ*

Əл-Фараби атындағы ҚазҰУ ЖОО-ға дейінгі білім беру факультетінің ЖОО-ға дейінгі дайындық

кафедрасы 2001 жылдан бастап шетелден келген қазақ диаспорасы өкілдерін кешенді тестілеуге

дайындап келеді. Аталған дəрісханада сабақ берудің өзіндік ерекшеліктері бар. Бүгінгі мақаламызда

қазақ диаспорасы өкілдерін қазақ тілі пəнінен кешенді тестілеуге дайындаудағы кейбір ерекше-

ліктерге тоқталмақпыз.

Қазақ диаспорасы өкілдеріне қазақ тілін оқыту «Əліпбимен» таныстырудан басталады. Себебі

олар келген мемлекеттерінің ерекшеліктеріне сай білім алып келген тыңдаушылар. Мəселен, ҚХР-дан

келген тыңдаушылар кириллицамен мүлдем таныс емес. Сол себепті осы мемлекеттен келген

тыңдаушыларға *Ұ – Ү- У, Ы – І. О – Ө* дауыстыларын меңгерту оңайға соқпайды. Өз тəжірибемізде

осы дауыстыларды əуелі жеке дыбыстап айтқызып үйретеміз. Кейін салыстыра айтқызамыз.

Мысалдар келтіре отырып жеке, топпен қайталап дұрыс айтып үйренеміз. Себебі əрбір тілдің

дыбыстары мен əріптерін жақсы білу, əрқайсысының өзіндік ерекшелігін ажырату – тілді игерудің

негізгі жолы. Сонымен қатар тыңдаушылардың дыбыстау мүшелерін жəне оның əрқайсысының

атқаратын қызметін жақсы біліп, дұрыс меңгеруінің маңызы зор. Тіліміздегі дыбыстарды, олардың

жасалуын, қолданылу ерекшелігін білмей əдеби тілдегі сөздердің жазылу, айтылу заңдылығын игеру

мүмкін емес. Келесі кезекте түрлі жаттығу жұмыстарын жүргізумен пысықтаймыз. Қорытындылау

226

мақсатында тыңдаушылардың өздеріне ізденетін шығармашылық тапсырмалар беруге болады.

Мысалы осы дыбыстардан басталатын, ортасында осы дыбыстар келетін сөздерге мысалдар

жаздырту:

*Ұн – үн от – өт тор – төр құн – күн*

*Ұқ – үк оз – өз бол – бөл тұр – түр*

*Ұр – үр қол – көл сұр – сүр*

Жаттығу жұмысының шартын тақырып мақсатына қарай түрлендіріп отыру сабақтың сапасына

көп əсер етеді.

Аталған тақырыпты меңгерту барысында фонетикалық талдаулардың да маңызы зор.

Тыңдаушылардың фонетикалық талдау жасай білу дағдысын қалыптастыра отырып, күнделікті

сабақта ішінара талдату, яғни өтіліп отырған тақырыпқа ерекше көңіл аударту дағдыға айналуы тиіс.

Ал көлемді тақырыптарды өткеннен кейін қайталау кезінде толық талдау жасатқан дұрыс.

Аталған дəрісханада тағы бір қиындық тудыратын тақырып – «Сөз тіркесі».

Шинжаң оқу-ағарту баспасынан шыққан «Қазіргі қазақ тілі» оқулығында сөз тіркесіне мынадай

анықтама берілген: «Кемінде толық мағыналы екі сөздің синтаксистік бірігуімен құралған, белгілі бір

ұғымды білдіретін бірлікті сөз тіркесі дейміз, – деп анықтай келе оларды

1) Салалас тіркес

2) Сабақтас тіркес, – деп екіге бөледі. Сабақтас тіркестің құрамындағы сөздердің синтаксистік

байланысы бес түрлі: қиысу, меңгеру, матасу, қабысу жəне жанасу», – деп көрсетеді. (1)

Анықтамада көрсетілгендей, сөз тіркесі «белгілі бір ұғымды» білдірмейді, күрделі ұғымды

білдіреді. Сөздердің салалас қатары да сөз тіркесі бола алмайды. Себебі сөз тіркесі болу үшін кемінде

толық мағыналы екі сөз сабақтаса, яғни бірі екіншісіне бағына байланысуы керек. Аталған

оқулықтағы қиысуға келтірілген мысалдармен келісу қиын. *Мен оқыдым. Өнеркəсіп күшейді. Олар*

*домбырашылар.* (1, 236-237бб)

Біздің ойымызша, бұлар сөз тіркесі емес, сөйлем. Осы себепті қазақ диаспорасы дəрісханасында

«Сөз тіркесі» тақырыбын ең əуелі ол жайлы қарапайым түсініктен жəне оған тəн негізгі белгілерді

танытудан бастаған жөн.

1) Сөйлем ішінде танылады,

2) кем дегенде толық мағыналы екі сөзден құралады,

3) сөз тіркесін құрайтын сөздер бір-бірімен белгілі грамматикалық тəсілдер арқылы бірі

екіншісіне бағына байланысады,

4) сөз тіркесі белгілі синтаксистік қатынасты білдіреді.

Мысалы, *Əрбір адамның аңсаған арманы болады.* Осы сөйлемді сөз тіркестеріне ажыратсақ. Бұл

сөйлемде сөздер бір-бірімен мынадай байланыстарға түскен: *əрбір адамның, адамның арманы,*

*аңсаған арманы.*

Əрбір адамның, аңсаған арманы-қабыса байланысқан, адамның арманы – матаса байланысқан сөз

тіркестері.

Айрықша белгілерін мысалдар арқылы дəлелдеген соң тыңдаушыларға сөз тіркестеріне ұқсас

тұлғалар беріп, олардың ұқсастық, айырмашылықтарын анықтату қажет.

Сөз тіркестерінің негізгі белгілері жайлы Ə.Аблақов, С.Исаев, Е.Ағманов сияқты

ғалымдарымыздың пікірлерін ескере кеткен жөн: «Сөз тіркесін өзге құбылыстардан ажыратуға

бірнеше белгілер негіз болады, бірақ солардың ішінде тіркес құрамындағы сөздердің бірінің

екіншісіне бағына байланысын немесе бірімен-бірінің бағыныңқы грамматикалық байланыс арқылы

тіркесуі ажыратушы белгілердің ең негізгісі болып табылады» (2,8) .

Тіркескен сөздер, атаулық тіркестер, тұрақты сөз тіркестері, сөздердің салалас қатары.

Осылардың əрқайсысын сөз тіркестерімен салыстырып, олардың сыртқы тұлғасының ғана

ұқсайтынына көз жеткізту қажет.

Тіркескен сөздер кем дегенде екі сөзден құралып бір нəрсенің атауы болады. Мысалы*, кетіп*

*қалды,он екі, ұзын бойлы, көк ала, жəрдем ет.* Бұлар сөз тіркесіне құрамы жағынан ғана ұқсас.

Атаулық тіркестер заттың, құбылыстың атауы. Олар көркемдік, бейнелік мақсатта қолданыла

алмайды. Мысалы: *Зат есім, ортақ етіс.*

Тұрақты тіркестің, тіркесті сөздердің орындарының тұрақты екенін, бір ғана ұғымды білдіріп, бір

сөздің орнына қолданылатындығын, сол себепті бірінен екіншісіне сұрақ қоюға болмайтынын

анықтату қажет. Тұрақты тіркестердің басты ерекшелігі – құрамындағы сөздердің тұтасымен бір ғана

лексикалық мағынаны білдіретіндігі. Ұзын арқау кең тұсау (сөзбұйдаға салу), мұрнын шүйіру

(менсінбеу), тонның ішкі бауындай (өте жақын).

227

Тұрақты тіркестердің білдіретін мағынасы оны құрайтын жеке сөздердің мағынасынан туындап

тұрған жоқ, бірліктегі мағына арқылы беріліп тұр. Ал сөз тіркестерінің құрамындағы сөздердің

əрқайсысы дербес мағынаға ие. *Білімді азамат* тіркесіндегі білім жəне азамат сөздерінің

əрқайсысына жеке-жеке сұрақ қоюға болатынын айта кету керек.

Сөздердің салалас қатарында бағыныңқы сыңар деген компоненттің болмайтынын, орнын

ауыстыруға келетінін айтуға болады. Мəселен, *сұлу да сымбатты немес ұл мен қыз* деген сөздердің

салалас қатарын *қазақ əдебиеті, батырлар жыры* сияқты атаулық тіркестердің де сөйлеу процесінде

құралмай, дайын бүтін бір лексема ретінде танылатынын, сол себепті оларды жеке-жеке сөйлем

мүшесіне талдауға көнбейтіндігін түсіндірген жөн.

Сонымен, қазақ диаспорасы өкілдеріне «Сөз тіркесі» тақырыбын меңгерту үшін: біріншіден,

бірізділік, сатылық, жүйелілік принципіне негізделуі тиіс.

Екіншіден, грамматиканың морфология жəне синтаксис салалары байланыста əрі салыстырыла

оқытылуы тиіс. Морфологияда «Дара жəне күрделі сөздер» тақырыбымен байланыстыра жүргізілгені

дұрыс.

Күрделі сөздің бір түрі – тіркескен cөздерге көбірек тоқталған тиімді. Себебі аталған мемлекеттен

келген тыңдаушылар күрделі сөздің тек үш түрімен ғана таныс. Осындай тақырыпаралық байланыс,

жүйелілік сақталған жағдайда ғана сапалы нəтижеге қол жеткізуге болады.

**Əдебиеттер**

1. Қазіргі қазақ тілі. Шинжаң оқу-ағарту басқармасы. Үрімжі, 1985.

2. Аблақов Ə., Исаев С., Ағманов Е. Қазақ тіліндегі сөз тіркесінің дамуы мен лексикалану процесі. – Алматы: «Санат»,\_\_